**МАНДАТ 2019 – 2023 г.**

**РЕШЕНИЯ НА ОБЩС-ДОЛНИ ЧИФЛИК ОТ 16.12.2020 г.**

**РЕШЕНИЕ № 314**

1.На основание чл.21, ал. 2 във връзка с чл. 21, ал. 1, т. 23 и чл. 17, т. 7 от Закона за местното самоуправление и местната администрация определя дейността по предоставяне на топъл обяд, като местна дейност по смисъла на Закона за публичните финанси.

**РЕШЕНИЕ № 315**

2.На основание чл. 21, ал. 2 във връзка с чл. 21, ал. 1, т. 23 от Закона за местното самоуправление и местната администрация и чл. 60, ал. 1 от Административнопроцесуалния кодекс допуска предварително изпълнение на горното решение предвид необходимостта от осигуряване защита на особено важни и значими обществени интереси, а именно – навременно кандидатстване за финансиране на предоставяне на топъл обяд в община Долни чифлик.

**РЕШЕНИЕ № 316**

На основание чл. 21, ал. 2 във връзка с чл. 21, ал. 1, т. 23 от Закона за местното самоуправление и местната администрация и съгласно Указания за осигуряване на съответствие на проектите за патронажна грижа за възрастни хора и лица с увреждания по ОП РЧР с приложимия режим по държавна помощ и за съдържание на актовете за възлагане на услуги от общ икономически интерес:

1.1. Упълномощава кмета на община Долни чифлик да утвърди правилник за дейността, щатно разпределение и начин на финансиране на "Звено за предоставяне на мобилни интегрирани здравно-социални услуги в домашна среда" за периода на удължаване предоставянето на услугата – 6 месеца, считано от 02.01.2021 г. до 02.07.2021 г.

1.2 Предоставя изпълнението на дейностите на услугата „Патронажна грижа за възрастни хора и лица с увреждания“ на "Звено за предоставяне на мобилни интегрирани здравно-социални услуги в домашна среда" за периода на удължаване предоставянето на услугата – 6 месеца, считано от 02.01.2021 г. до 02.07.2021 г.

1.3 Упълномощава кмета на община Долни чифлик да издаде заповед, с която да възложи изпълнението на дейностите по предоставяне на услугата „Патронажна грижа” по проект BG05M9OP001-2.103-0097 "Патронажна грижа за възрастни хора и лица с увреждания в община Долни чифлик" за периода на удължаване предоставянето на услугата– 6 месеца, считано от 02.01.2021 г. до 02.07.2021 г. Заповедта следва да съдържа всички задължителни елементи, съгласно Раздел V от Указания за осигуряване на съответствие на проектите за патронажна грижа за възрастни хора и лица с увреждания по ОП РЧР с приложимия режим по държавна помощ и за съдържание на актовете за възлагане на услуги от общ икономически интерес.

**РЕШЕНИЕ № 317**

2.На основание чл. 21, ал. 2, във връзка с чл. 21, ал. 1, т. 7 от Закона за местното самоуправление и местната администрация, чл. 8, ал. 6 от Закона за местните данъци и такси, чл. 7 от Наредбата за определяне и администриране на местните такси и цени на услуги на територията на община Долни чифлик и съгласно Указания за осигуряване на съответствие на проектите за патронажна грижа за възрастни хора и лица с увреждания по ОП РЧР дава съгласие финансираните по ОП РЧР услуги по „Патронажна грижа“ да се ползват от потребителите без заплащане на такса за периода на удължаване предоставянето на услугата – 6 месеца, считано от 02.01.2021 г. до 02.07.2021 г.

**РЕШЕНИЕ № 318**

На основание чл. 21, ал. 2 във връзка с чл. 21, ал. 1, т. 6 и т. 23 от Закона за местното самоуправление и местната администрация:

1. Дава съгласие община Долни чифлик да кандидатства с проектно предложение «Текущ ремонт на Детска градина «Пламъче», с. Пчелник, община Долни чифлик» по обява за кампания 2021 на проект «Красива България», мярка М02 «Подобряване на социалната инфраструктура»;
2. Дава съгласие процентът на съфинансиране по гореописания проект да е 50 % от общия бюджет на проектното предложение в размер до 65 000,00 лв. с ДДС ;
3. Възлага на кмета на община Долни чифлик да изготви необходимите документи в съответствие с изискванията за кандидатстване и да кандидатства с горепосоченото проектно предложение.